විශාල නගර සෑදීමට ප්‍රථම මෙරට කැළි කසල ප්‍රශ්නයට විසඳුම් සෙවීම වැදගත් බව අගරදගුරු අති උතුම් මැල්කම් කාදිනල් රංජිත් හිමිපාණන් පවසනවා.කොළඹ නගරයේ එක්රැස්වන කැළි කසළ ජාඇල - ඒකල ප්‍රදේශයට ගෙන යාමට විරෝධය පළ කරමින් අද පැවැති ප්‍රවෘත්ති සාකච්ඡාවකදී අදහස් පළ කරමින් උන්වහන්සේ මේ බව සදහන් කළා.මීතොටමුල්ලට බැහැර කළ කැළි කසළ ඉදිරියේදී ජාඇල - ඒකල ප්‍රදේශයට ගෙන යෑමට රජය ගෙන ඇති තීරණය සම්බන්ධයෙන් අදහස් පළ කිරීම සදහා මහා සංඝරත්නය සමඟ කතෝලික පුජකවරුන් පිරිසක් ද මෙම ප්‍රවෘත්ති සාකච්ඡාවට එක්ව සිටියා.